Jim Parsons

James Joseph "Jim" Parsons (Houston, 24 de marso del 1973) el ze un ator statunitense.
 Biografia 
Nasesto e cresesto a Houston, Texas, só fioło de Milton Joseph "Mickey/Jack" Parsons, morìo inte in insidente d'auto inte'l 2001, e de l'insenjante Judy Ann McKnight. El ga na sorèła, July, che ła fa l'insenjante e che ła ło gà fato deventàr barba. Insin da cuando chee'l zera bòcia el vołea deventar  ator. El studia a l'Univarsità de Houston, dove che'l deventa un menbro de ła confraternita Pi Kappa Alpha. El ga può otenjesto un master a Univarsità de San Diego, dove el s ezibiva a l'Old School Theatre. El se trasferise a New York par continuar ła só cariera de ator. Alguni dei rołi pì inportanti da eło interpretà i include l'aparision come parsonazo regołar inte ła serie Judging Amy e na aparision spesial inte ła serie Ed.

Sucesivamente el partesipa a numarozi film, cuałi La mia vita a Garden State, Heights, On the Road with Judas, Gardener of Eden - Il giustiziere senza legge, 10 cose di noi e Scuola par canaglie. Durando i studi a l'Univarsità de Houston, el ga contribuìo a jutar ła Infernal Bridegroom Productions, conpanjìa teatrałe, resitando in varie produsion mese in ato da ła mèdema. 

Grasie a'l programa Who do you think you are? Jim el recostruise ła rama de só pare de'l só àlboro zeneałòzego scoverzindo de aver antenati in Louisiana e in Fransa, razon par cui el ze drìo ciapàr łesion de franseze.Ancestral Discoveries: "Who Do You Think You Are?" - Jim Parsons

Jim Parsons el ze anca un gran pasionà de spor anca se no'l ghe ne pràtega njanca un. In partegołàr de bałacanestro (corbàto), el tifa par i Houston Rockets e el ze un gran fan de Dwight Howard.NBA, Jim Parsons “recluta” Dwight Howard par gli Houston Rockets - Kataweb TvZap El ga anca na granda pasion par il tennis: el venera Roger Federer e el ze amigo de pena de Eugenie Bouchard

Inte'l 2014, insenbre ai altri do co-protagonisti Johnny Galecki e Kaley Cuoco de ła sitcom 'mericana Big Bang Theory, el deventa l'ator tełevizivo pì pagà de senpre inte i Stati Unìi rivando a'l miłion de dołari a pontada.

El ze produtor ezecutivo de ła serie "Young Sheldon" che ła raprezenta ła vita de'l zóvene Sheldon e dove el protagonista de "Big Bang Theory" el conta de ła só storia.

Vita privada
El 23 magio 2012 inte on artigoło de'l New York Times de Patrick Healy, Jim el conferma di èsar gay e aver na rełasion co'l diretor artìstego Todd Spiewak da'l 2003.http://www.nytimes.com/2012/05/27/theater/jim-parsons-prepares-for-his-lead-role-in-harvey.html?_r=0&pagewanted=1

 Premi e reconosimenti 
 2009 - Television Critics Association Awards (TCA Award):
Vinto mejo ator inte na comedia par Big Bang Theory (2007);
 2009 - Satellite Awards:
Nominà mejo ator inte na serie, comedia o musical par Big Bang Theory (2007);
 2009 - Emmy Awards:
Nominà mejo ator protagonista inte na serie comedia par Big Bang Theory (2007);
 2010 - Emmy Awards:
Vinto mejo ator protagonista inte na serie comedia par Big Bang Theory (2007);
 2010 - Satellite Awards:
Nominà mejo ator inte na serie, o comedia muzegałe par Big Bang Theory (2007);
 2010 - Television Critics Association Awards (TCA Award):
Nominà mejo ator inte na comedia par Big Bang Theory (2007);
 2011 - Golden Globes, USA:
Vinto mejo ator inte na serie, comedia o muzegałe par Big Bang Theory (2007);
 2011 - Emmy Awards:
Vinto atore protagonista inte na serie comedia par Big Bang Theory
 2013 - Golden Globes, USA:
Nominà mejo ator protagonista inte na serie comedia par Big Bang Theory
 2013 - Emmy Awards:
Vinto ator protagonista inte na serie comedia par Big Bang Theory
 2014 - Critics' Choice Television Awards:
Vinto ator protagonista inte na serie comedia par Big Bang Theory
 2014 - Emmy Awards:
Vinto atore protagonista inte na serie comedia par Big Bang Theory

 Note 

 Altri projeti 

 Linganbi foresti 



Parson, Jim